יצחק זילברשטיין

הרב יצחק זילברשטיין (נולד בשנת ה'תרצ"ד, 1934[דרוש מקור]) הוא רב ופוסק הלכה חרדי ליטאי, רב שכונת רמת אלחנן בבני ברק ומומחה בענייני הלכות רופאים ורפואה. חבר מועצת גדולי התורה של דגל התורה. הוא משמש גם ראש כולל בית דוד בחולון. נולד לדוד יוסף ורחל זילברשטיין בבנדין בפולין. בילדותו למד בישיבת עץ חיים בירושלים. בנערותו למד בישיבת מקור חיים (ירושלים). בבחרותו למד בישיבת סלובודקה בבני ברק. נישא לעליזה שושנה, בתו של הרב יוסף שלום אלישיב. לאחר חתונתו המשיך את לימודיו בישיבת סלובודקה כאברך במשך מספר שנים, ואף קיבל סמיכת חכמים מראש הישיבה הרב יחזקאל אברמסקי. במהלך השנים הוא עשה שימוש חכמים אצל רבנים נוספים, ובהם הרב שמואל הלוי ואזנר. לאחר מכן שימש מספר שנים כר"מ בישיבת לוצרן בשווייץ. בשנות השבעים מונה לרבה של שכונת רמת אלחנן בבני ברק. הוא משמש כראש כולל בית דוד בחולון, שבו קיים גם בית דין לממונות שבו הוא אב בית דין. בשיעוריו משתתפים חרדים ודתיים לאומיים. חיבר מספר ספרים בנושא הלכה ורפואה, והוא מעביר שיעור חודשי לרופאים, דתיים וחילונים, שבין מייסדיו נמצא פרופ' אהרן צ'חנובר. מאז שנות ה-70 הוא מוסר מדי שבוע שיעור בהלכה בימי שני, בבית הכנסת דברי שיר בבני ברק עד סוף שנת 2021, ומאז בבית הכנסת המרכזי ברמת אלחנן; ובימי שלישי ובכולל "בית דוד". בשיעוריו עוסק הרב בדילמות משפטיות-הלכתיות או מוסריות שהוא מציג בתחילת השיעור. פעמים רבות הבעיות שהציג עוסקות בענייני רפואה ושידוכים. לאחר מכן הוא מנתח דילמה זו בעזרת מקורות תורניים או סיפורי רבנים. מרבה להביא מפסקי חותנו הרב אלישיב וכן מפסקי גיסו הרב חיים קניבסקי. הרב מרבה לשלב בשיעוריו סיפורים שונים. הרב זילברשטיין הוא חבר ועדת הרבנים של בית החולים מעייני הישועה. בכ"ו באב תשע"ב צורף למועצת גדולי התורה של דגל התורה. בשנת ה'תשנ"ט נפטרה אשתו הראשונה, עליזה שושנה, בתו של הרב יוסף שלום אלישיב, מספר חודשים לאחר מכן נישא בשנית לטובה טיברגר ועבר חלקית להתגורר בביתה בשכונת רמת חן ברמת גן. אחת מבנותיו היא הרבנית לאה קוק, הנשואה לרב דב איסר הכהן קוק. חתן נוסף הוא הרב אליעזר רוט, שמשמש כרב הארגון "שמעיה", הנותן מענה הלכתי לסובלים מבעיות שמיעה. בנו הרב אברהם יעקב הוא מחבר ספרים, ובנו הרב אריה מכהן כרב בגבעת זאב. חשוקי חמד - סדרה בת עשרות ספרים המכילים הערות על סדר מסכתות הש"ס, וכן על נושאים נוספים כגון חנוכה. תורת היולדת - חובר עם ד"ר משה רוטשילד, מייסד בית החולים מעייני הישועה, ה'תשמ"ג. בשנת תשע"ו יצא במהדורה מחודשת. נס להתנוסס - בירורי הלכה בעקבות מלחמת המפרץ עם מבוא מאת הרב יואל שוורץ, ירושלים תשנ"ב מלכים אומניך - בענייני איסור אמירה לנכרי בשבת, תש"ן שבת שבתון - הלכות חולה ביום כיפור, תשנ"ז שושנת העמקים - זיכרון לאשתו, הרבנית עליזה שושנה זילברשטיין. המדור "ורפא ירפא" בספר זה נכתב על ידי הרב זילברשטיין, בתוספת הספד ארוך על אשתו, בני ברק תשנ"ט עלינו לשבח - סיפורי חיזוק לאמונה וביטחון על פי סדר פרשיות השבוע, שישה כרכים, בעריכת משה מיכאל צורן טובך יביעו - סדרת המשך לעלינו לשבח, בעריכת משה מיכאל צורן והערב נא - דיונים הלכתיים על פי סדר פרשיות השבוע, ארבעה כרכים ברכי נפשי - פרקי חיזוק ואמונה מתוך פרשיות השבוע. חמישה כרכים. שיעורי תורה לרופאים - שאלות ותשובות בענייני רפואה בהלכה, ששה כרכים. לחנך בשמחה - בעריכת משה מיכאל צורן, תשע"ד ופריו מתוק על סדר פרשיות התורה. תורתך שעשועי חשוקי חמד על הגדה של פסח בעריכת יעקב ישראל פוזן, עם פסקים והנהגות מחותנו הרב אלישיב ווי העמודים וחשוקיהם - ליקוט משעורי וחידושי הרב, היוצא לאור מדי חודש על ידי כולל בית דוד. אחת שאלתי- דיונים הלכתיים על פרשת השבוע לילדים. 6 כרכים. קב ונקי - תשובות מהגרי"ש אלישיב מצוות בשמחה - פרקי חיזוק, השקפה ומוסר, לפי סדר הפרשיות - על פי שרשי המצוות של ספר החינוך. עד כה יצא כרך אחד לחומשים בראשית, שמות, ויקרא. שמחה בבית כמו כן כתב הרב זילברשטיין מאמרים בעלון בית דוד היוצא לאור למעלה מ-30 שנה על ידי הכולל שהוא עומד בראשו, וכן בעלון קול ברמה מובאים פסקיו מדי שבוע. מדיה וקבצים בנושא יצחק זילברשטיין בוויקישיתוף שיעורי הרב זילברשטיין ב"קול הלשון" שלמה טיקוצ'ינסקי, הפוסק החינוכי לדרכו ההלכתית של הרב יצחק זילברשטיין שמואל ינאי, השבת הוארכה בעשר דקות, באתר הארץ, 17 במרץ 2005, על פסק הלכה של הרב לקבל שבת לפני הזמן בשכונת רמת אלחנן בבני ברק משיעורי הרב יצחק זילברשטיין, לצפייה באתר בינינו קובי נחשוני, שו"ת פוסט-שואה: הניצולים החרדים שואלים, באתר ynet, 28 באפריל 2014 ישראל כהן, ‏חבר מועצת גדולי התורה: 'התאונות – בגלל שנשים נוהגות', באתר כיכר השבת, 23 בינואר 2017 הגר"י זילברשטיין: 'לא סתם אמר בו"ה', באתר כיכר השבת, י"ז באדר ב' התשפ"ב, 20 במרץ 2022 כל הכתבות על הרב זילברשטיין, באתר ערוץ 7 יצחק בן דוד יוסף זילברשטיין (1934), דף שער בספרייה הלאומית מאמרים מאת הרב זילברשטיין: עד כמה חייב אדם לסכן עצמו כדי להציל אחרים טיפול פסיכולוגי: פיקוח נפש, איסור רכילות ומצוות כיבוד הורים איזו רמת סיכון מתירה ההלכה לקחת בטיפולים בעלי סיכון גבוה?, הרצאה לרופאים בבית חולים רמב"ם, 15 במאי 2008, באתר יוטיוב מפגש ראשון – פומבדיתא וגם וילנה בעמק הסיליקון